cyanic-selkie/wikianc huggingface dataset:
Հայկազ
Հայկազ, հայկական տղամարդու տարածված անուն է։ Առաջացել հայկական Հայկ անունից և «ազն» ՝ «ցեղ», «զարմ»,«սերունդ» բառից, նշանակում է «Հայկի ցեղից»։ Այժմ հիմնականում գործածվում է Հայկազ ձևը, որից էլ ստեղծվել են Հայկազունի և Հայկազյան ազգանունները։ Այս անվան մի տարատեսակ էլ կա՝ «Հայկազուն», որը երևում է իբրև առանձին անձնանուն ։
Ցենտրիոլ
Ցենտրիոլ, էուկարիոտ բջիջների ներբջջային օրգանոիդ, որը բջջի կիսման ժամանակ մասնակցում է բաժանման իլիկի ձևավորմանը։ Այն կարելի է տեսնել էլեկտրոնային մանրադիտակով։ Այն գտնվում է բաժանվող բջջի բևեռներում, մեծ մասամբ Գոլջիի ապարատի հարևանությամբ։ Ցենտրիոլները կազմում են բաժանման իլիկի սպիտակուցային թելերը, որոնք և կապում են քրոմոսոմները՝ ապահովելով նրան տարամիտումը դեպի բևեռներ բջջի կիսման ժամանակ։
Կառուցվածք
Տերմինը առաջարկվել է Թեոդոր Բովերին 1895 թվականին։ Ցենտրիոլների նուրբ կառուցվածքը հնարավոր է եղել ուսումնասիրել էլեկտրոնային մանրադիտակով։ Որոշ օբյեկտներում հնարավոր է եղել նկատել ցենտրիոլներ, սովորաբար դրանք առաջացնում են զույգեր, որոնք պատված են ցիտոպլազմայով, որտեղից էլ հեռանում են բարակ ֆիբրիլներ։ Ցենտրիոլների և ցենտրոսֆերայի ամբողջությունը կոչվում է բջջային կենտրոն։
Հաճախ ցենտրիոլային զույգերը կարող են մոտ գտնվել կորիզին։ Յուրաքանչյուր կենտրոնական մարմնիկ կազմված է 27 գնդաձև տարրերից, որոնք խմբավորված են 9 տրիպլեդներով (եռյակներով), սրանք կազմված են տուբուլին սպիտակուցից։ Տրիպլեդները կապված են 3 միկրոխողովակներից։
Գործառույթնեերը
Ցենտրիոլները մասնակցում են բաժանման իկիլի ձևավորմանը բջջի կիսման ժամանակ։ Բարձրագույն բույսերի և սենկերի բջիջները ցենտրիոլներ չունեն, նրանց մոտ բաժանման իլիկը ձևավորվում է այլ կերպ։
Բացի այդ գիտնականները կարծում են, որ բջջային կենտրոնի ֆերմենտները ներգրավվում են դուստր բջիջների առաջացման մեջ՝ միտոզի անաֆազում։
Զարգացման ցիկլ
Որպես կանոն բջջային ցիկլի ընթացքում ցենտրիոլը կրկնապատկվում է մեկ անգամ։ Յուրաքանչյուր կրկնապատկման ժամանակ «մայր» ցենտրիոլը բաժանվում է դուստր «ցենտրիոլների»։ Սա տեղի է ունենում G2-ժամանակահատվածի ինտերֆազում։ Միտոզի պրոֆազում երկու ցենտրիոլներ հեռանում են դեպի բևեռներ և այնտեղ ձևափոխվում են ցենտրոսոմների։ Սակայն, այս ընդհանուր սխեմայով, կան բազմաթիվ տատանումներ։ Շատ բջիջների ցենտրիոլներ մեկ բջջային ցիկլի ընթացքում կարող են կրկնապատկվել մի քանի անգամ։ Ինչպես նաև կենդանիների ճնշող մեծամասնությունում հասունացած ձվաբջիջներում ցենտրիոլները վերանում են։ Բեղմնավորումից հետո նոր ցենտրիոլները առաջացնում են զիգոտ։ ։
Պավել Դեոբալդ
Պավել Ալեքսանդրովիչ Դեոբալդ , ռուս ֆուտբոլիստ, կիսապաշտպան։
Կարիերա
Սկսել է զբաղվել ֆուտբոլով « Սմենա » ՄՊՄԴ-ում։ 2008 թվականին սկսել է հանդես գալ Մոսկվայի « Լոկոմոտիվ »-ի երիտասարդական թիմում։ Պրոֆեսիոնալ մակարդակում նորամուտը նշել է 2010 թվականի հունիսի 5-ին « Լոկոմոտիվ-2 »-ի կազմում՝ փոխարինման դուրս գալով խաղի 77-րդ րոպեին։ 2011 թվականին հանդես է եկել ՊՖԼ-ի մեկ այլ ակումբում՝ «Իստրա»-ում, սակայն ավելի ուշ վերադարձել է «Լոկոմոտիվ-2»։  2013-2015 թվականներին Ռուսաստանի առաջին դիվիզիոնում հանդես է եկել Յարոսլավլի «Շիննիկ»-ի կազմում, որի կազմում անցկացրել է 68 հանդիպում և դարձել 10 գոլի հեղինակ։ 2015-2016 մրցաշրջանը սկսել է արդեն Տուլայի «Արսենալ»-ում, սակայն մրցաշրջանի երկրորդ հատվածն անցկացրել է Արմավիրի «Տորպեդո»-ում վարձակալությամբ։ 2016 թվականի հուլիսին պայմանագիր է կնքել Սարանսկի « Մորդովիա »-ի հետ։  Ռուսաստանի առաջին դիվիզիոնից «Մորդովիայի» հեռանալուց հետո տեղափոխվել է « Տոմ »։
2009 թվականին ներկայացրել է Ռուսաստանը Մակքաբիադայում։
Հանդես է եկել նաև մեդիա ֆուտբոլում։  Խաղացել է «Դրուժինայում», 2023 թվականի մայիսի վերջին տեղափոխվել է Fight Nights ։
Ծանոթագրություններ
Կատեգորիա:Ֆուտբոլի կիսապաշտպաններ Կատեգորիա:Ռուս ֆուտբոլիստներ
Ժողովածու (2779)
Ժողովածու (2779), Երևանի Մաշտոցի անվան Մատենադարանում պահպանվող ձեռագիր, որը «Մաշտոցի անվան ցուցակ ձեռագրացում» (ձեռագրերի ցանկում)։ Ձեռագիրը գրվել է 18-րդ, 19-րդ դարերում։ Գրված է թղթի վրա, որը ունի 24,5×18 չափս։ Կազմը` ստվարաթուղթ։ Հիշատակարան հետագայի՝ պահպանակ Ա (1864 թվական), 2ա (19-րդ դար) ։
Խորոշեյե
Խորոշեյե, գյուղ Արևելյան Հայաստանում, Կարսի մարզի Կարսի գավառում ։
Ժողովածու (2779)
Ծանոթագրություններ
Կատեգորիա:Մատենադարանի ձեռագրեր
Խորոշեյե
Բնակչության մասին տվյալներ չեն պահպանվել։ Հայերը բռնությամբ տեղահանվել են 1920 թվականի հայ-թուրքական պատերազմի ժամանակ և բնակություն հաստատել Արևելյան Հայաստանում։
Սևակ Սերոբյան
Սևակ Լևոնի Սերոբյան, «Կիոկուշին-կան կարատե-դո» ֆեդերացիայի նախագահ, Շիհան, 44-օրյա պատերազմի մասնակից, զոհվել է մարտական գործողությունների ժամանակ ։
Կենսագրություն
Սևակ Սերոբյանը ծնվել է 1987 թվականի օգոստոսի 2-ին, Լոռու մարզի Մեծավան գյուղում։ 1994-2004 թթ․ սովորել է Մեծավանի թիվ 2 միջնակարգ դպրոցում։ Ավագ դասարաններից սկսած՝ զբաղվել է արևելյան մարտարվեստով։ 2002 թվականից զբաղվել է շոտոկան և ջ ուջիցու կարատեով։ 2005 թվականին Մոսկվայում մասնակցել է համաշխարհային սեմինարի, նույն թվականին հանձնել է Շոտոկան կարատեից սև գոտի I դան։
2006 թվականին զորակոչվել է հայկական բանակ։
2019-2020 թթ․ սովորել է Ֆիզիկական կուլտուրայի հայկական պետական ինստիտուտի մագիստրատուրայում։
Սևակ Սերոբյանը մարզչական տասնամյա գործունեության ընթացքում մարզել է շուրջ 500 սաների, որոնցից 2-ը հասցրել են ստանալ սև գոտի 2-րդ դան, 40-45-ը սև գոտի 1-ին դան :Նրա սաները Եվրոպայի, Կովկասի և Հայաստանի բաց առաջնությունների բազմակի չեմպիոններ և մրցանակակիրներ են։ Սևակ Սերոբյանի նախաձեռնությամբ Հայաստանում դասընթացներ են անցկացրել մարտարվեստի այնպիսի ներկայացուցիչներ, ինչպես Ճապոնիայի և աշխարհի չեմպիոններ Յուտա Ինոուեն և Տակու Յոկոզավան, Կիոկուշին-կան կարատեի համաշխարհային ֆեդերացիայի նախագահ, սև գոտի 9-րդ դան Կանչո Հաթսու Ռոյաման ։
Մարզական նվաճումներ
2009 թվականին Ճապոնիայում, 2011 թվականին Սոչիում, 2014, 2018 թթ. կրկին Ճապոնիայում ստացել է Կիոկուշին-կան կարատեի սև գոտու I-IV դաները։
2013 թվականին Ճապոնիայում մասնակցել է միջազգային սեմինարի, հանձնել III դան և այնտեղ էլ ստացել սենսեյի կոչում ։
2016 թվականին Կիոկուշին-կան կարատեի համաշխարհային ֆեդերացիայի նախագահ Կանչո Հաթսու Ռոյամայի որոշմամբ դարձել է Հայաստանի Կիոկուշին-կան կարատեի ֆեդերացիայի նախագահ ։ 2018 թվականին Երևանում իր իսկ կողմից կարզմակերպված միջազգային ուսումնամարզական սեմինարներից մեկի ժամանակ Կիոկուշին-կան կարատեի համաշխարհային ֆեդերացիայի նախագահ, սև գոտի 9-րդ դան Կանչո Հաթսու Ռոյամայի կողմից արժանացել է Շիհանի (հանշի) կոչման՝ դառնալով աշխարհում այդ կոչումը կրող ամենաերիտասարդ մարզիկը ։
2021 թվականին Կիոկուշին-կան կարատեի համաշխարհային ֆեդերացիայի նախագահ Կանչո Հաթսու Ռոյաման Շիհան Սևակ Սերոբյանին հետմահու շնորհել է սև գոտի 6-րդ դան ։
Ընտանիք
Սևակ Սերոբյանն ամուսնացած էր, ունի մեկ տղա, երկու դուստր։
Արտաքին հղումներ
Կատեգորիա:Մարզիկներ ըստ մարզաձևի Կատեգորիա:Կարատեիստներ ըստ ազգության Կատեգորիա:44-օրյա պատերազմի մասնակիցներ հայկական կողմից
Windows Media Player
Windows Media Player (կարճ՝ WMP), մեդիա նվագարկիչ է և մեդիա պահոց՝ մշակված Մայքրոսոֆթ ընկերության կողմից, որը նախատեսված է ձայնայի հոլովակներ, տեսահոլովակներ և նկարներ դիտելու համար։ Ծրագիրը գործում է Microsoft Windows օպերացիոն համակարգի, ինչպես նաև Pocket PC և Windows Mobile օպերացիոն համակարգերով աշխատող սարքերի վրա։ Թողարկվել են նաև Mac OS, Mac OS X և Solaris օպերացիոն համակարգերի համար նախատեսված տարբերակներ, սակայն որոշ ժամանակ անց դրանք դադարել են գործել։
Բացի մեդիա նվագարկիչ լինելուց՝ Windows Media Player ծրագիրը ունակ է պատճենելու երաժշտությունը համակարգչի վեջ կամ ձայնասկավառակի վրա, պահպանել տարբեր ֆորմատներով, տեղափոխել թվային աուդիո նվագարկչի կամ այլ բջջային սարքերի վրա։ Ծրագիրը նաև թույլ է տալիս գնել կամ վարձել երաժշտություն երաժշտության առցանց խանութներից։
Windows Media Player ծրագիրը փոխարինել է նախկինում գոյություն ունեցող Media Player ծրագրին, ավելացնելով ավելի շատ ֆունկցիաներ, քան միայն երաժշտություն լսելը կամ հոլովակներ դիտել են։
Windows Media Player 11 ծրագիրը հասանելի է Windows XP օպերացիոն համակարգի համար, ներդրցած է եղել Windows Vista և Windows Server 2008 օպերացիոն համակարգերում։ Լռելյայն ֆորմատներն են՝ Windows Media Video (WMV), Windows Media Audio (WMA), Advanced Systems Format (ASF), իր սեփական ֆորմատը՝ հիմնված XML-ի վրա, որը կոչվում է Windows Playlist (WPL). Նվագարկիչը նաև ունակ է օգտագործել թվային իրավունքների մենեջմենթ ծառայությունը՝ Windows Media DRM հավելումով։
Windows Media Player 12 ծրագիրը Windows Media Player ծրագրի ժամանակակից տարբերակն է։ Այն թողարկվել է 2009 թվականի հուլիսի 22-ին, Windows 7 օպերացիոն համակարգի հետ մեկտեղ և չի թողարկվել Windows օպերաիոն համակարգի նախկին տարբերակնեի համար ։ Ի տարբերություն ժամանակակաից Windows 8, Windows 8.1 և Windows 10 օպերացիոն համակարգերի՝ Windows RT օպերացիոն համակարգին հասանելի չէ Windows Media Player ծրագիրը։
Պատմություն
Windows Media Player ծրագրի առաջին տարբերակը հայտնվել է 1992 թվականին, երբ Windows 3.0 օպերացիոն համակարգը մուլտիմեդիա ընդլայնումների հետ թողարկվեց ։ Սկզբնապես ստանալով Media Player անվանումը, այս կոմպոնենտը հասանելի է դարձել "Մուլտիմեդիա համատեղելի" սարքերին բայց հասանելի չի եղել մանրածախ վաճառքի համար։ Այն հնարավորություն ունեեր ցուցադրելու  անիմացիոն ֆայլեր, կարող էր ստանալ ընդլայնումներ և նվագարկել այլ ֆորմատներ ։ Այն օգտագործում էր MCI հավելումը՝ սպասարկելու մեդիա ֆայլերը։ Լինելով Windows օպերացիոն համակարգի կոմպոնենտ, Media Player ծրագիրը ունենում է տարբերակի նույն թիվը, ինչ այդ տարբերակի Windows օպերացիոն համակարգը։
Microsoft ընկերությունը շարունակաբար թողարկել է մեդիա ֆայլեր նվագարկելու համար նախատեսված ծրագրեր։ Հաջորդ տարվա նոյեմբերին ցուցադրվել է Video for Windows ծրագիրը, ինչը հնարավորություն էր ընձեռում նվագարկելու թվային տեսաֆայլեր AVI ֆորմատով, ինչպես նաև կոդեկըներ՝ աջակցելու RLE և Video1 և աջակցելու չսեղմված տեսաֆայլեր դիտելու հնարավորությունը։ Indeo 3.2 տարբերակը թողարկվել է ավելի ուշ։ Windows օպերաիցոն համակարգի համար տեսաֆայլերի աջակցությունը առաջին անգամ հասանելի է դարձել Windows 3.1 օպերացիոն համակարգի համար անվճար ընդլայնում ստեղծելով։ Հետագայում այն ներկառուցվել է Windows 95 և Windows NT 4.0 օպերացիոն համակարգերին։ 1995 թվականին Microsoft ընկերությունը թողարկել է DirectX Media SDK-ի հետ ActiveMovie ընդլայնումը։ ActiveMovie ընդլայնումը իրենից ներկայացնում էր մեդիա ֆայլերի հետ աշխատելու նոր միջոց։ Այն ապահովում էր մեդիա հոսքերի աջակցություն (սկզբնական Media Player ծրագրոււմ այս հնարավորությունը բացակայում էր)։ 1996 թվականին ActiveMovie ընդլայնումը վերանվանվեց DirectShow : Այնուամենայնիվ, Media Player ծրագիրը շարունակել է թողարկվել մինչև Windows XP օպերացիոն համակարգը, որտեղ այն պաշտոնապես վերանվանվել է Windows Media Player v5.1. ("v5.1" is the version number of Windows XP.)
1999 թվականին Windows Media Player ծրագրի տարբերակների համարակալումը դարձավ օպերացիոն համակարգերի տարբերակների համարակալումից անկախ։ Windows Media Player 6.4 տարբերակը թողարկվել է որպես Windows 95, Windows 98 և Windows NT 4.0 օպերացիոն համակարգերի համար նախատեսված թարմացում, հետագայում Windows 2000, Windows ME և Windows XP օպերացիոն համակարգում հայտնվել է որպես հիմնական կոմպոնենտ։ Windows Media Player 7.0 տարբերակը և դրա հաջորդները նույնպես թողարկվել են նույն ոճի մեջ՝ լրացնելով մեկը մյուսին, բայց գործելով որպես առանձին ծրագրեր։
Windows XP օպերացիոն համակարգը եղել է միակ օպերացիոն համակարգը, որը ունեցել է մեդիա նվագարկչի 3 տարբեր տարբերակներ (v5.1, v6.4 and v8)։ Բոլոր ծրագրերը ունեցել են նոր Windows Media Player (Media Player անվան փոխարեն) անվանումը և DirectShow կոդեկներ։ Windows Media Player 7-րդ տարբերակը ստացել է մեծ փոփոխություններ, որոնց շարքին են պատկանում օգտագործողի միջերեսը, տեսողականացումներ և բարելավված աշխատանք։ Windows Vista օպերացիոն համակարգը, այնուամենայնիվ, Windows Media Player-ի բոլոր տարբերակներից հրաժարվել է՝ ի նպաստ 11-րդ տարբերակի։
Սկսած Windows Vista օպերացիոն համակարգից, Windows Media Player ծրագիրը բացի DirectShow հավելումից աջակցում էր Media Foundation միջավայրը, քանի որ այն այն ունակ էր նվագարկելու տարբեր տեսակի մեդիա ֆայլեր, Media Foundation միջավայրը, ինչպես նաև DirectShow՝ որոշ ֆորմատների համար ։ Windows Media Player 12 տարբերակը թողարկվել է Windows 7 օպերացիոն համակարգի հետ։ Այն պարունակում էր ավելի շատ ֆորմատների աջակցություն և նոր հատկություններ։ Windows 8 օպերացիոն համակարգի հետ, այնուամենայնիվ, նվագարկիչը թարմացում չի ստացել։
2012 թվականի ապրիլի 16-ին Microsoft ընկերությունը հայտարարել է, որ Windows Media Player ծրագիրը հասանելի չի լինելու Windows RT օպերացիոն համակարգին, որը իրենից ներկայացնում է Windows օպերացիոն համակարգ ARM պրոցեսորներով սարքերի համար ։
Հիմնական նվագարկումը և պահոցային ֆունկցիաները
Windows Media Player ծրագիրը ներկայացնում է աուդիո, վիդեո ֆայլերի և նկարների ցուցադրություն, ներկայացնելով նաև արագ առաջանցման, հետդարձի, նիշքերի նշիչների (եթե առկա են) և նվագարկման փոփոխական արագության հնարավոորություններ։ Այն աջակցում է ինչպես համակարգչի մեդիա ֆայլերի նվագարկում, այնպես էլ հոսաքային նվագարկման հնարավորություն՝ բազմահոսք և պրոգեսիվ բեռնումներով։ Նվագացուցակում առկա ֆայլերը կարելի ժամանակավորապես շրջանցել՝ առանց դրանք ցուցակից հեռացնելու անհրաժեշտության։ Հնարավորություն է ստաղծվել ստեղնաշարի միջոցով ամբողջական կառավարումը։
Windows Media Player նվագարկիչը աջակցում է մեդիա ֆայլերի ամբողջական կառավարում՝ շնորհիվ 7-րդ տարբերակում ներկայացված ինտեգրված մեդիա պահոցի, ինչը հնարավորություն է տալիս դասավորել ըստ կատալոգների և փնտրել մեդիա ֆայլերը, դիտել տվյալ ֆայլի տվյլաները։ Մեդիան կարող է դասավորվել ըստ ալբոմբերի, երաժիշտների, ժանրերի, ամսաթվերի։
Windows Media Player 9 տարբերակը ներկայանում էր արագ հասանելիության վահանակ, որը թույլ էր տալիս դիտել և նավարկել ամբողջ պահոցում հենց այդ վահանակից։ Արագ հասանելիության վահանակը ավելացվել է նաև 10-րդ տարրբերակի փոքր ինտերֆեյսին, հետագայում՝ 11-րդ տարբերակում ընդհանրապես հեռացվել է։ WMP 9 շարքը ներկայացնում էր նաև գնահատման և ավտոմատ կերպով գնահատման հնարավորությունները։ Windows Media Player 10 տարբերակը ներկայացրել է նաև նկարներ ավելացնելու հնարավորություն, ձայնագրված հեռուստատեսային շոուների դիտում, ինչպես նաև այլ մեդիա ֆայլերի ինտեգրում պահոցում։ Windows Media Player 9-11 տարբերակներում ներկայացվել է թեգերի ամբողջական խմբագրման հնարավորություն։ Այնուամենայնիվ այս հնարավորությունը հեռացվել է Windows Media Player 12 տարբերակից։ Սկսած WMP 9 շարքից, նվագարկիչը ներկայանում էր դինամիկ կերպով թարմացող նվագացուցակներ, որոնք հիմնված էին չափանիշների վրա։ Ավտոմատ կերպով թարմացող նվագացուցակները թարմանում էին ամեն անգամ, երբ օգտագործողը բացում էր դրանք։ WMP 9 և հետագա տարբերակներում նաև ներկայացվել է ավտոմատ կերպով գնահատման աջակցություն, ինչը ավտոմատ կերպով գնահատական էր տալիս երգերին՝ ըստ տվյալ երգը լսելու թվի։
Windows Media Player 11 տարբերակում արագ հասանելիության վահանակը հեռացվել է և դրան փոխարինել է Explorer-ի ոճով վահանակը, որը նաև ցուցադրում է երգի հետ կապվացծ նկար։ Երաժշտության կապված նկարի բացակայության դեպքում հնարավորություն է ստեղծվում ավելացնել դրանք։ Նվագարկչի 11-րդ տարբերակը առաջարկում էի նաև փնտրել և ստանալ փնտրմանը համապատասխանող արդյունքները ակնթարթորեն՝ յուրաքանչյուր տառի գրելուց հետո՝ առանց Enter ստեղնը սեղմելու անհրաժեշտության։ Աճող որոնումների համակարգը ցուցադրում է որոնման արդյունքները հետագա փոփոխությունները կամ տառերի փոփոխության հիման վրա։ Դասման կարգը թույլ է տալիս գրաֆիկական տարբերակով ցուցադրել ալբոմների քանակը տվյալ դասակարգման կամ պանակի պարունակության հիման վրա։ Եթե դասակարգում պարունակում է ավելի շատ ալբոմներ, կույտը ցուցադրվում է ավելի մեծ տեսքով։ Ցուցատախտակը պարունակում է նաև ֆունկցիա, որը օգտագործողին առաջարկում է ջնջել երաժշտությունը լսելու ժամանակ ցուցակից բաց թողնված երգերը։
Տեսողականացումներ (Visualization)
Երբ երաժշտությունը նվագարկվում է, Windows Media Player-ը կարող է ցուցադրել տեսողականացումներ։ Անվճար տեսողականացումների ցանկին են պատկանում Alchemy (ներկայացվել է 9-րդ տարբերակից սկսած), Bars and Waves (ներկայացվել է 7-րդ տարբերակից սկսած) և Battery (ներկայացվել է 8-րդ տարբերակից սկսած)։ "Musical Colors" տեսողականացումը հեռացվել է 9-րդ տարբերակից սկսած, բայց այն շարունակում է գործել այն դեպքում երբ 7-րդ կամ 8-րդ տարբերակից կատարվում է թարմացում 9-րդ տարբերակին։ 11-րդ և հետագա տարբերակները զրկվել են "Ambience", "Particle", "Plenoptic", և "Spikes" տեսողականացումներից։ Հեռացման պատճառը դարձել է այն, որ այս տեսողականացումները չեն աջակցում ողջ էկրանով ցուցադրություն կառավարման վահանակի հետ։ Հավելյալ տեսողականացումներ, ինչպիսիք են "Trilogy II" և "Yule Log", կարելի է բեռնել Microsoft ընկերության կայքից։
Ֆորմատների աջակցումը
Նվագարկիչը ընդգրկում է Windows Media կոդեկների ներքին աջակցություն, ինչպես նաև WAV և MP3 մեդիա ֆորմատների աջակցություն։ Սկսած Windows XP օպերացիոն համակարգից և WMP 9 շարքից ներկայացվել է նաև Windows Media Audio Professional կոդեկների աջակցությունը, ինչը թույլ է տալիս բազմամուտք աուդիոյի աջակցություն մինչև 24-bit 192 kHz որակ։ Windows Media Player 11 ծրագիրը պարունակում է նաև Windows Media Format 11 միջավայրը, ինչը ավելացնում է ցածր բիթային արագությունների աջակցություն (128 kbit/s), հնարավորություն ձայնագրելու երաժշտություն WMA Pro 10 ֆորմատով և թարմացնում է օրիգինալ WMA ֆորմատը 9.2 տարբերակի։
DVD նվագարկումը ստացավ աջակցում և ներկառուցվեց Windows Media Player 8 տարբերակի համար, որը համատեղելի էր Windows XP օպերացիոն համակարգի հետ։ Նվագարկիչը հնարավորություն է ընձեռում դիտելու DVD և Blu-ray սակավառակներ, աջակցում է մենյուների ցուցադրում, վերնագրեր և բաժինները, ծնողական վերահսկողություն և ձայնային դեկոդերներ։ MPEG-2 և Dolby Digital (AC-3) դեկոդերները ավելացվել են նվագարկչին Windows Media Player 11 տարբերակի վրա, որը հասանելի էր Windows Vista (Home Premium և Ultimate տարբերակների համար միայն).
Windows Media Player 12 տարբերակը ստացել է H.264 և MPEG-4 Part 2 վիդեո ֆորմատների գործարանային աջակցություն, նաև AAC աուդիո, 3GP, MP4 և MOV ֆորմատների աջակցություն Windows Media Player 12 տարբերակը ունակ է նաև նվագարկելու AVCHD ֆորմատներ՝ (.M2TS և .mts) :
Windows Media Player բջջային տարբերակ
Windows Media Player Mobile 10 ծրագիրը Windows Mobile 6.5 օպերացիոն համակարգի համար նախատեսված նվագարկիչ է, որը աջակցում է MP3, ASF, WMA և WMV ֆորմատներ՝ օգտագործելով WMV կամ MPEG-4 կոդեկներ ։
Սակավառակների ձայնագրություն, պատճենում և նվագարկում
Աուդիո սկավառակները կարող են պատճենվել որպես WMA կամ WMA 10 Pro ֆորմատներով՝ 48, 64, 96, 128, 160 և 192 կբիթ/վ, WMA lossless (470 to 940 կբիթ/վ) (9-րդ տարբերակը XP և հետագա ՕՀ-ների համար), WMA (40-75 կբիթ/վ-ից մինչև 240-355 կբիթ/վ), MP3՝ 128, 192, 256 և 320 կբիթ/վ, կամ չսեղմված WAV ֆորմատով։ Սկսած WMP 9 շարքից, 24 բիթ բարձր որակի սկավառակները նույնպես սկսեցին աջակցվել, եթե օգտագործվեր համապատասխան սարքավորումեր։ Աուդիո ֆայլերը հնարավոր էր պատճենել ուղղելով սխալները կամ պահպանել Windows Media DRM մեդիայի թվային իրավունքները։ Աուդիո ֆայլերը որպես MP3 ֆայլեր պահպանելը հնարավոր է դարձել սկսած Windows Media Player 8 տարբերակից, որը հասանելի է Windows XP և բարձր օպերացիոն համակարգերի համար և եթե առկա էր համապատասխան MP3 կոդավորիչ։ Windows Media Player 10 տարբերակը ընդգրկում էր Fraunhofer MP3 պրոֆեսիոնալ կոդավորիչ։ Սկավառակների վրայի ինֆորմացիան, ինչպիսին օրինակ ալբոմների անվանումները, երաժիշտների և երգերի անունները կարելի էր նաև ավտոմատ կերպով բեռնել Windows Media օնլայն տվյալների բազայից ամեն անգամ, երբ սկավառակը դրվում էր համակարգչի օպտիկական սարքի մեջ։ 11-րդ տարբերակը տալիս էր աուդիո ֆայլերը WAV և WMA 10 Pro ֆորմատներով պահպանելու հնարավորություն։ Սկավառակ ձայնագրելու համար 11-րդ տարբերակը ստացել է նաև գրաֆիկական ցուցիչ, որը ցուցադրում է, թե որքան տեղ են զբաղեցնելու ձայնագրման համար պատրաստվող ֆայլերը։ Ավելացվել է նաև հնարավորություն ավտոմատ կերպով երաժշտությունը և դրանց ցանկերը բաժանել մի քանի սկավառակի համար, եթե դրանք չեն տեղավորվում մեկ սկավառակի վրա։
Ծանոթագրություններ
Կատեգորիա:Մայքրոսոֆթ
Ուկրաինկա (գյուղ, Սիմֆերոպոլի շրջան)
Ուկրաինկա (Українка, Qurça), գյուղ Ուկրաինայի Ղրիմի Ինքնավար Հանրապետության Սիմֆերոպոլի շրջանում։ Բնակավայրը նախկինում նաև անվանվել է Կուրցի։
2001 թվականի տվյալներով Ուկրաինկա գյուղում բնակվում էր 1 892 մարդ։
Արտաքին հղումներ
Կատեգորիա:Ուկրաինայի Ղրիմի Ինքնավար Հանրապետության Սիմֆերոպոլի շրջանի բնակավայրեր Կատեգորիա:Ուկրաինայի գյուղեր
Նիլբի
Նիլբի (Nilbõ), գյուղ Էստոնիայի Վիրումաա նահանգի Ռիուգե շրջանում։
2011 թվականի տվյալներով գյուղում բնակվում էր 31 մարդ։
Արտաքին հղումներ
Կատեգորիա:Էստոնիայի Վիրումաա նահանգի Ռիուգե շրջանի բնակավայրեր Կատեգորիա:Էստոնիայի գյուղեր
Ռիչարդ Ռայթ
Ռիք Ռայթ (Ռիչարդ Վիլյամ Ռայթ, Richard William Wright), ինքնուս դաշնակահար և ստեղնահար, առավել հայտնի Փինք Ֆլոյդ բրիտանական խմբում ստեղնահարի իր երկարատև գործունեությամբ ։
Ռայթի ստեղնայինների հարուստ ձայնային գունապնակը խմբի երաժշտության հատկանշող գծերից էր։ Նա նաև "Time", "Echoes" և "Astronomy Domine" երգերի կատարողն էր։
Չնայած նա այդքան բեղմնավոր երգահան չէր ինչքան նրա խմբակից Ռոջեր Ուոթերս և Դեյվիդ Գիլմորն էին, նա գրել է այնպիսի դասական դարձած ալբոմների ստեղծագործությունների զգալի մասը, ինչպիսիք էին Meddle, The Dark Side of the Moon և Wish You Were Here, ինչպես նաև Pink Floyd-ի վերջին տաղավարային ալբոմի՝ The Division Bell-ի։
Արտաքին հղումներ
Կատեգորիա:Փինք Ֆլոյդ Կատեգորիա:Ստեղնահարներ Կատեգորիա:Բրիտանացի ռոք երաժիշտներ Կատեգորիա:Քաղցկեղից մահացածներ Կատեգորիա:Թոքի քաղցկեղից մահացածներ
Ակտիվ (այլ կիրառումներ)
Ակտիվ, նշանակում է
Աղբյուրներ
Կատեգորիա:Տնտեսագիտական տերմիններ Կատեգորիա:Կորպորատիվ իրավունք
(6455) 1992 HE
(6455) , աստերոիդ ապոլոնի ընտանիքում։ Հայտնաբերվել է 1992 թվականի ապրիլի 25-ին Ռոբերտ ՄաքՆոտի կողմից Սայդինգ Սփրինգում ։
Միջին հեռավորությունը Արեգակից կազմում է 2,24059 ա. մ., առավելագույնը մոտենում է 0,9587 ա. մ. հեռավորության վրա և հեռանում 3,5225 ա. մ., իսկ Երկրի ուղեծրին աստերոիդը նվազագույնը մոտենում է 0,29 ա. մ. հեռավորության վրա ։ Արեգակի շուրջ մեկ ամբողջական պտույտ է կատարում 1225,02 երկրային օրվա ընթացքում, իր ուղեծրով շարժվելով միջինում 0,293874 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 37,36° անկյուն։
Արտաքին հղումներ
Կատեգորիա:1992 թվականին հայտնաբերված աստղագիտական մարմիններ Կատեգորիա:Ռոբերտ ՄաքՆոտի կողմից հայտնաբերված աստերոիդներ Կատեգորիա:Ապոլոնի ընտանիքի աստերոիդներ
Նորագույն շրջանի հայկական մամուլ
Նորագույն շրջանի մամուլը Հայաստանի անկախացումից հետո ընդունվել է «Մամուլի և զանգվածային լրատվության մյուս միջոցների մասին» Հայաստանի հանրապետության օրենքը (1991), որով, փաստորեն, վերջ է դրվել լրատվամիջոցների ղեկավարման միակ ուսումնական համակարգին, հայտարարվել է մամուլի ազատություն, վերացվել է գրաքննությունը։ 1991-1992 թվականներին կտրուկ ավելացել են նոր պարբերականները՝ 41 անուն թերթ և 55 անուն հանդես։
Խորհրդային տարիներին լուս տեսած պարբերականներ
Խորհրդային տարիներին լույս տեսնող պարբերականների մեծ մասի տպաքանակը նվազել է, փոխվել են նրանց ուղղվածությունն ու անվանումները։ Ժողովրդավարացման գործընթացներն ու ձևավորվող շուկայական հարաբերությունները ներգործել են մամուլի կառուցվածքի և բովանդակության վրա, որոշ պարբերականներ իրենց «անկախ» են հռչակել [առաջինը՝ 1992 թվականին՝ «Հայաստան» (1920-1921 թվականներին՝ «Կոմունիստ», 1921-1992 թվականներին՝ «Սովետական Հայաստան», ապա՝ «Խորհրդային Հայաստան») և «Վրեմյա» թերթերը], փոխվել են մամուլի լեզուն ու ոճը։ Սկսել են լույս տեսնել ժամանցային-ճանաչողական, նաև «բուլվարային» պարբերականներ։
Նորությունները հայ ընթերցողի համար
Հայ ընթերցողի համար նորություն էին «Այբ, բեն, գիմ»-ը, «Կին և տղամարդը», «9-րդ հրաշալիքը» և այլն։
Նոր պարբերականների ծնունդը
Նոր պարբերականների ծնունդը պայմանավորված էր ընթերցողների հետաքրքրությունների և ճաշակի բազմազանությամբ, հասարակա-քաղաքական («Իրավունք և օրենսդրություն»,«Մտավորական Հայաստան», «Առավոտ» և այլն) և կուսակցական (ՍԻՄ-ի «Իրավունք», ՀՅԴ-ի «Երկիր», «Ուսանող», ՀՀԿ-ի «Հանրապետական», ՀԴԿ-ի «Ազդարար», ՀԿԿ-ի «Հայաստանի կոմունիստ» և «Նոր խոսք», ՌԱ(լդ) կ-ի «Հայացք», ՌԱԿ-ի «Ազգ», ԱԺՄ-ի «Այժմ» և այլն) պարբերականներին զուգահեռ լույս են ընծայվել ուսանող-երիտասարդ. («...21...», «Այո», «Բռավո = Bravo», «Ես»), մանկապատանեկան («Զանգակ», «Շաղեր», «Պույ-պույ», «Շունն ու կատուն», «Մանանա»), կանանց համար («Կարինե», «Մի պահ»), գրական-մշակութային («Կինո», «Հուշարար», «Եղեգան փող», «Վերնատուն», «Մեծամոր»), մանկավարժական («Դպիր»), երգիծական («Պոլոզ Մուկուչ», «Կիկոս»), առևտրական, տեղեկատվական-գովազդային («Ժամանց և գործ», «Ալո», «Գինդ», «Հերմես» «Մարքեթինգ բոլորի համար», «Պաս»), փախստականներին վերաբերող («Հայրենի տուն»), գործարար շրջանների («Երկունք», «Հայաստանի կոմերսանտ», «Տուֆագործ»), արհմիութենական(«Ժողովրդական թերթ», «Իլիկ»), հոգևոր-եկեղեցական («Հայորդի», «Աստծո փրկություն», «Քրիստոնյա»), հայրենակցական («Ասպնջակ», «Բագրևանդ»), գիտական և գիտահանրամատչելի («Գիտություն», «էլեկտրոնիկա + Բիզնես», «Հայ բժիշկ») և այլ նոր պարբերականներ։ցգֆգհմգկհվլյ
Տեղական մամուլի զարգացումը
Զարգացել է տեղական մամուլը («Շիրակ», «Շիրակուհի», «Սյունիք»), շրջաններում տպագրվել են նաև կուսակացությունների մասնաճյուղերի պարբերականները. ՀՀՇ-ն Ապարանում հրատարակել է «Հայացք» պաշտոնաթերթը, Իջևանում՝ «Ձայնը», ԱԻՄ-ը Մասիսում՝ «15 օր»-ը, Թալինում՝ «Հևք»-ը, Սիսիանում՝ «Ձայն բազմաց»-ը, ՀԿԿ-ն Հրազդանում՝ «Կոմունիստ»-ը և այլն։ Պարբերականներ են հրատարակել նաև անհատները («Այսօր 32» և այլն)։
Տեղեկատվական մամուլի ձևավորումը
Աստիճանաբար ձևավորվել է տեղեկատվական շուկան։ Այդ շրջանում որոշ թերթերի («Երկիր», «Ազգ» և այլն) տպաքանակը հասել է 30-50 հազարի։ Ազատորեն լույս է տեսել ընդդիմադիր մամուլը, որի պահանջարկն իշխանամետ մամուլի համեմատությամբ ավելի մեծ էր, աչքի է ընկել իրադարձությունների անաչառ լուսաբանմամբ, նյութերի նորովի մատուցմամբ, սուր խոսքով։ ՀՀ-ի՝ ռուբլի գոտուց դուրս գալը, որով կտրուկ նվազել է ընթերցողների գնողունակությունը, ինչպես նաև վառելիքաէներգետիկ ճգնաժամը, թուղթ պակասը դարձել են հայ մամուլի անկման պատճառ, և, չնայած պարբերականների թվի ավելացմանը, շատերը կարճ կյանք են ունեցել։
Պոլ Սկառոն
Պոլ Սկառոն (Paul Scarron, ), ֆրանսիացի գրող։ Կլասիցիզմի գեղագիտության և ազնվականական նրբագեղ (պրեցիոզ), գրականության հակառակորդ։
Կենսագրություն
Գրականության մեջ մուտք է գործել «Բուռլեսկային մի քանի ոտանավորների ժողովածուով» (1643), որին հաջորդել են «Տիփոն, կամ Գիգանտոմախիա» (1644), «Կերպարանափոխված Վերգիլիոսը» (1648-1652) տրավեստի-պոեմները։
Նորագույն շրջանի հայկական մամուլ
Մամուլը քաղաքականացված կապիտալի ճմշման տակ
1994 թվականի վերջերից մամուլն ընկել է քաղաքականացված կապիտալի ճնշման տակ. դեկտեմբերին արգելվել են ՀՅԴ պարբերականները, փակվել են 12 ԶԼՄ-ներ, ավելի քան 300 լրագրողներ կորցրել են աշխատանքը։ Հաճախակի են դարձել հարձակումները լրագրողների վրա, որին ի պատասխան՝ բողոքի ցույցեր են կազմակերպվել Երևանում և մարզերում։ Չնայած այս ամենին՝ մինչև 1996 թվականը մամուլը համեմատաբար ազատ և անկողմնակալ լուսաբանել է նախագահական ընտրությունների ընթացքը։ Ընտրություններից հետո ճնշումն ուժեղացել է. մամուլի ազատության միավորը Հայաստանում կազմել է 5,5 (10 բալլանոց սանդղակով)՝ զիջելով Լատվիային (7,5), Ադրբեջանին (7), Լիտվային և Մոլդովային (6,5)։ Քիչ թվով թերթեր են կարողացել հաղթահարել ճգնաժամը։
Պոլ Սկառոն
Կենսագրություն
Բուռլեսկ և տրավեստի-պոեմ նոր ժանրի հիմնադիր Սկառոնն իր գործերում հին աստվածներին և հերոսներին օժտել է մարդկային արատներով։ Նրան փառք է բերել «Զավեշտական վեպ» (1651-1657) ստեղծագործությունը, որտեղ պատկերել է գավառական հասարակության բարքերն ու կենցաղը։ Սկառոնը ֆրանսիական թատրոնից գերադասել է իսպանականը, որից փոխառել է իր ստեղծագործության թեմատիկան ու հնարաքները («Ժոդըլե, կամ Տեր-ծառան», բեմադրվել է 1645 թվականին, հրատարակվել է 1646 թվականին, «Հայաստանցի Դոն Հաբեթը», բեմադրվել է 1646 թվականին)։
Նորագույն շրջանի հայկական մամուլ
Մամուլի ավելի համարձակ դառնալը
1997 թվականի ներիշխանական ճգնաժամի պայմաններում մամուլում ավելի համարձակ է դարձել։ Այդ շրջանի ամենակարդացվող թերթերից էր «Իրավունքը», տպաքանակը հասել է 15 հազարի։ 1999 թվականից մամուլի միջին տպաքանակը կտրուկ պակասել է՝ զիջելով նույնիսկ տնտեսական ճգնաժամի (1993-1994) տարիներին։ 1999 թվականի հոկտեմբերի 27-ի ողբերգությունից հետո, օգտվելով իշխանությունների շփոթմունքից, մամուլն ազատորեն կատարել է իր առաքելությունը, սակայն շուտով հարմարվել է նոր քաղաքական իրավիճակին։ 2000 թվականին քաղաքական ուժերը մամուլն օգտագործել են իշխանության համար սուր պայքարում, որի պատճառով այն սկսել է օտարանալ հասարակության լայն շերտերից, պարբերականների տպաքանակը խիստ կրճատվել է, մամուլի դերը՝ հասարակական կարծիքի ձևավորման առումով, կտրուկ անկում է ապրել։
Կուսակացական թերթերի հրապարակման դադարը
Դադարել են հրատարակվել կուսակցական շատ թերթեր («Այժմ», «Հայք» և այլն), «Ազգը» և «Երկիրը» կորցրել են իրենց նախկին ազդեցությունը։ 1998 թվականից սկսել են ստեղծվել նաև թերթերի էլեկտրոնային տարբերակները (ներկայումս օրաթերթերի մեծ մասն ունի) և «մաքուր» էլեկտրոնային թերթեր («Ա1+», «Դար», «7 օր Բլոգ», ավելի ուշ՝ «Թերթ», «Հետք», «Լրագիր», «Սլաք», «Նյուս» և այլն)։ Սակայն այդ թերթերի ազդեցությունը նույնպես աննշան էր. համացանցից օգտվում էին փոքրաթիվ ընթերցողներ։ 2005 թվականի տվյալներով՝ Հայաստանում համացանցին միացած համակարգիչների քանակը 10 հազար բնակչի հաշվով կազմել է 6,27, մինչդեռ նախկին խորհրդային երկրների նույն միջին ցուցանիշը 78,50 էր, եվրոպական երկրներինը՝ 363,23, Ասիայինը՝ 74,22։ Ներկայումս Հայաստանի հանրապետությունում պաշտոնապես գրանցված շուրջ 250 անուն պարբերականներից լույս են տեսնում մոտ 200-ը։
Պոլ Սկառոն
Ծանոթագրություններ
Կատեգորիա:Ֆրանսիացի գրողներ Կատեգորիա:Գրողներ այբբենական կարգով Կատեգորիա:Ֆրանսիացի բանաստեղծներ Կատեգորիա:Ֆրանսիացի դրամատուրգներ Կատեգորիա:Ֆրանսիացի վիպասաններ Կատեգորիա:Ֆրանսալեզու գրողներ
Նորագույն շրջանի հայկական մամուլ
Պարբերականները Շիրակի մարզում
Շիրակի մարզում՝ «Հինգշաբթի» (1997 թվականից) Երկշաբաթաթերթը, «Գյուղաշխարհ» (1999 թվականից) ամսաթերթը, «Գյումրի-ասպարեզ» (2011 թվականից) օրաթերթը։
Պարբերականները Լոռու մարզում
Լոռու մարզում՝ «Լոռու մարզ» (1931 թվականից) օրաթերթը, ՀԳՄ մարզային բաժանմունքի «Երկունք» (1997 թվականից) պաշտոնաթերթը, «Թումանյանական աշխարհ» (1931 թվականից), «Լուսարձակ» (1964 թվականից), «Վանաձորյան խճանկար» (2000 թվականից) անկախ շաբաթաթերթերը։
Պարբերականները Գեղարքունիքի մարզում
Գեղարքունիքի մարզում՝ «Սևան» (1939 թվականից), «Գեղամա աշխարհ» (1996 թվականից)։
Պարբերականները Արմավիրի մարզում
Արմավիրի մարզում՝ «Արմավիր» (1996 թվականից), «Հայրենականչ» (2001 թվականից), «Մեծամոր» (2006 թվականից)։
Պարբերականները Արագածոտնի մարզում
Արագածոտնի մարզում՝ «Թալինի աշխարհ» (1932 թվականից), «Արտին» (2001 թվականից), «Կանթեղ Արագածի» (2006 թվականից)։
Պարբերականները Վայոց ձորի մարզում
Վայոց ձորի մարզում՝ «Ջերմուկ» (1931 թվականից), «Վայոց ձոր» (1996 թվականից), «Վարդաձոր» (2002 թվականից)։
Պարբերականները Արարատի մարզում
Արարատի մարզում՝ «Արարատ», «Արտաշատ» (երկուսն էլ՝ 1996 թվականից)։
Պարբերականները Կոտայքի մարզում
Կոտայքում՝ «Կոտայք» (1996 թվականից) և այլ պարբերականներ։
ՀՀ ներկայիս պարբերական մամուլը
Հայաստանի հանրապետության ներկայիս պարբերական մամուլը, չնայած ԶԼՄ-ների ոլորտում առկա մի շարք հիմնախնդիրների (իրավական և հարկային դաշտի անկատարություն, քաղաքական կապիտալի գերակայություն, ընթերցողների ցածր գնողունակություն և այլն), շարունակաբար զարգանում է՝ ուշադրության կենտրոնում պահելով հանրապետությունում և աշխարհում տեղի ունեցող կարևոր իրադարձություններն ու գործընթացները, վերլուծելով և գնահատելով հասարակական զարգացման արդի փոզի առանձնահատկությունները և այլն։ Հոկտեմբերի 16-ին՝ Հայ մամուլի օրը, Հայաստանի ժուռնալիստների միությունը շնորհում է «Ազդարար» ամենամյա մրցանակը (սահմանվել է 2009 թվականին՝ 5 անվանակարգով)։
Կատեգորիա:Հայկական մամուլ ըստ դարաշրջանների
Էլագաբալոս
Մարկոս Աուրելիոս Անտոնինոս Օգոստոս, առավել հայտնի է իր Էլագաբալուս կամ Հելիոգաբալոս անվանմամբ, Հռոմեական կայսր, որը իշխել է 218 թվականից մինչև իր մահը 222 թ.: Նա հանդիսանում էր Սևերոսների դինաստիայի անդամ, ծնվել է Սիրիայում։ Նա Յուլիա Սոաեմիասի և Սքստոս Վարիոս Մարցելլոսի երկրորդ որդին էր։ Էլագաբալուսը սպանվել է ընդամենը 18 տարեկան հասակում և նրան հաջորդել է Ալեքսանդր Սևերոսը։
Ծանոթագրություններ
Կատեգորիա:Անձինք մետաղադրամների վրա Կատեգորիա:Սպանված կրոնական առաջնորդներ Կատեգորիա:Հռոմեական կայսրության կոնսուլներ
Սուխոե Օզերո (գյուղ, Աբզելիլովսկի շրջան)
Սուխոե Օզերո (Сухое Озеро, Сухое Озеро), գյուղ Ռուսաստանի Բաշկորտոստան հանրապետության Աբզելիլովսկի շրջանի կազմում։
Բնակչությունը 2009 թվականին գրանցված տվյալներով կազմում էր 21 մարդ։
Արտաքին հղումներ
Կատեգորիա:Ռուսաստանի գյուղեր Կատեգորիա:Ռուսաստանի Բաշկորտոստան հանրապետության Աբզելիլովսկի շրջանի բնակավայրեր
Love Symphony
Love Symphony (Սիրո սիմֆոնիա), սլովենական լարային քառյակ՝ Quartissimo-ի և Մարտինա Մայերլեի երգն է Եվրատեսիլ 2009 երգի մրցույթի համար։ Երգի բառերի հեղինակն է՝ Անդրեյ Բաբիչը։
Երգը ներկայացվելով մրցույթի երկրորդ կիսաեզրափակչի ժամանակ հավաքել է 14 միավոր և զբաղեցրել 16-րդ հորիզոնականը՝ ինչը թույլ չի տվել որպեսզի երգը անցնի եզրափակիչ փուլ։
Կատեգորիա:Եվրատեսիլ 2009 երգի մրցույթ
Տենեևո (գյուղ, Ալիկովսկի շրջան)
Տենեևո (Тенеево, Тени), գյուղ Ռուսաստանի Չուվաշիա հանրապետության Ալիկովսկի շրջանի կազմում։
Բնակչությունը 2006 թվականին գրանցված տվյալներով կազմում էր 262 մարդ։
Արտաքին հղումներ
Կատեգորիա:Ռուսաստանի գյուղեր Կատեգորիա:Ռուսաստանի Չուվաշիա հանրապետության Ալիկովսկի շրջանի բնակավայրեր
ՀՀ ԳԱԱ հիդրոէկոլոգիայի և ձկնաբանության ինստիտուտ
ՀՀ ԳԱԱ հիդրոէկոլոգիայի և ձկնաբանության ինստիտուտ, ինստիտուտ Հայաստանում։
Կազմակերպվել է 1991 թվականին՝ Սևանի ջրակենսաբանական կայանի (1936) հիման վրա (1923-1936 թվականներին՝ Սևանի ձկնաբուծական կայան)։
Հիմնական խնդիրներն են Սևանա լճի ջրաէկոլոգիական հետազոտությունները՝ ջրաֆիզիկական, ջրաքիմիական, ջրակենսաբանական՝ ներառյալ միկրոօրգանիզմների, ջրային բույսերի, նախակենդանիների, անողնաշարավորների, ձկների զարգացման օրինաչափությունների ուսումնասիրությունները, լճի բնական պաշարների պահպանումը և օգտագործումը, լճի վրա ջրհավաք ավազանի ազդեցության գնահատումը և լճային համակարգի մեջ բաղադրիչների մաթեմատիկական մոդելավորումը։
Ունի ջրակենսաբանության, ձկնաբանության և ջրաէկոլոգիայի բաժիններ։ Ինստիտուտում մշակվել և հիմնավորվել են Սևանա լճի էվտրոֆացումը (ջրային ավազանում օրգանական նյութի ավելացումը և ջրի «ծաղկումը») կանխող միջոցառումներ։ ՀՀ բարձրադիր ջրամբարներում (Արփի լճի, Ապարանի, Մանթաշի) գիտականորեն հիմնավորվել է ձկների կլիմայավարժեցման հարցը։
Ստեղծվել է Սևանա լճի և նրա մեջ թափվող գետերի 1900-2005 թվականների ժամանակահատվածի ջրաբանական, ջրաֆիզիկական, ջրաքիմիական, ջրակենսաբանական տվյալների բանկ։ Աշխատանքներ են կատարվում ՀՀ խոշոր ջրային էկոհամակարգերի համանման բանկերի ստեղծման ուղղությամբ։
Կատեգորիա:Հայաստանի կազմակերպություններ
Նինա (գյուղ, Ալացկիվի շրջան)
Նինա (Nina), գյուղ Էստոնիայի Տարտումաա նահանգի Ալացկիվի շրջանում։
2011 թվականի տվյալներով գյուղում բնակվում էր 105 մարդ։
Արտաքին հղումներ
Կատեգորիա:Էստոնիայի Տարտումաա նահանգի Ալացկիվի շրջանի բնակավայրեր Կատեգորիա:Էստոնիայի գյուղեր
Կիտոխի
Կիտոխի (კიტოხი), գյուղ Վրաստանում։ Գտնվում է Մցխեթ-Մթիանեթ մարզի Դուշեթի շրջանում ։
Դիրք
Գտնվում է ծովի մակարդակից 1260 մետր բարձրության վրա։
Բնակչություն
Ըստ 2014 թվականի մարդահամարի տվյալների, գյուղի բնակչությունը կազմում է 25 մարդ ։
Ծանոթագրություններ
Կատեգորիա:Վրաստանի գյուղեր Կատեգորիա:Դուշեթի շրջան
Սուխոյ Պոչինոկ
Սուխոյ Պոչինոկ (Сухой Починок), գյուղ Ռուսաստանի Սմոլենսկի մարզի Ելնինսկի շրջանի կազմում։
Բնակչությունը 2007 թվականին գրանցված տվյալներով կազմում էր 0 մարդ։
Արտաքին հղումներ
Կատեգորիա:Ռուսաստանի գյուղեր Կատեգորիա:Ռուսաստանի Սմոլենսկի մարզի Ելնինսկի շրջանի բնակավայրեր
Թոֆիկ Թաղիզադե
Կենսագրություն
Թոֆիկ Թաղիզադեն ծնվել է 1919 թվականի փետրվարի 7-ին Բաքվում։ 1953 թվականին ավարտել է Մոսկվայի Համամիութենական պետական կինեմատոգրաֆիայի ինստիտուտի ռեժիսուրայի ֆակուլտետը։ Ավարտելուց հետո աշխատել է «Ադրբեջանֆիլմ» ստուդիայում։ 1944 թվականից հանտիսանում է Խորհրդային Միության կոմունիստական կուսակցության անդամը։ Եղել է Հայրենական մեծ պատերազմի մասնակիցը ։
1955 թվականին նա կատարել է իր առաջին լիամերտրաժ գեղարվեստական ֆիլմը («Հանդիպում»)։
1960 թվականին դարձել է Ադրբեջանական ԽՍՀ-ի արվեստի վաստակավոր գործիչ, իսկ 1964-ին `Չեչեն-Ինգուշ Ինքնավար Խորհրդային Սոցիալիստական Հանրապետության։ 1976 թվականին արժանացել է Ադրբեջանական ԽՍՀ ժողովրդական արտիստի կոչմանը ։ 1970 թվականին պարգևատրվել է Ադրբեջանի Լենինյան կոմերիտմիության մրցանակով։
Ծանոթագրություններ
Կատեգորիա:Ադրբեջանցի կինոռեժիսորներ Կատեգորիա:Խորհրդային կինոռեժիսորներ Կատեգորիա:Հոկտեմբերյան հեղափոխության շքանշանով պարգևատրվածներ
Մարտին Սինկովիչ
Մարտին Սինկովիչ (Martin Sinković, ), խորվաթ թիավար, Օլիմպիական խաղերի կրկնակի չեմպիոն (2016, 2020), 2012 թվականի Օլիմպիական խաղերի արծաթե մեդալակիր , աշխարհի հնգակի չեմպիոն։
Սպորտային կենսագրություն
Թիավարումով զբաղվել սկսել է 1999 թվականին ավագ եղբոր՝ Մատիայի հետ։ 2006 թվականից սկսել է հանդես գալ աշխարհի պատանեկան առաջնություններում։ 2007 թվականին Սինկովիչը դարձել է աշխարհի պատանիների առաջնության բրոնզե մեդալակիր։ 2008 թվականին ավագ եղբոր՝ Վալենտի հետ հասել է Եվրոպայի մեծահասակների առաջնության եզրափակիչ և այնտեղ գրավել 5-րդ տեղը։ 2009 թվականի աշխարհի առաջնությունում Սենկևիչ եղբայրները չորստեղանոցների մրցաշարում դարձել են 4-րդը։
2010 թվականի սեպտեմբերին Սինկովիչը դարձել է Եվրոպայի առաջնության արծաթե մրցանակակիր չորստեղանոցների մրցումներում։ Աշխարհի առաջնություններում առաջին խոշոր հաջողությանը Սինկովիչը հասել է 2010 թվականի նոյեմբերին, երբ չորստեղանոց թիմի կազմում դարձել է աշխարհի չեմպիոն։ Մարտինի հետ ոսկե մեդալ է նվաճել նաև Վալենտը։ Հաջորդ տարի խորվաթ թիավարները դարձյալ հայտնվել են աշխարհի առաջնության մրցանակակիրների շարքում՝ վերջնագծին հասնելով երրորդը։
2012 թվականին Վալենտը քառյակի կազմում մասնակցել է Լոնդոնի Ամառային օլիմպիական խաղերին։ Եվ նախնական փուլում, և մրցումների կիսաեզրափակիչում խորվաթ անձնակազմն առաջինն է հասել եզրագծին։ Եզրափակչի հենց սկզբից առաջ է անցել Գերմանիայի հավաքականը, որը յուրաքանչյուր մետրի հետ միայն մեծացրել է իր առավելությունը և արդյունքում գրավել է առաջին հորիզոնականը։ Խորվաթական քառյակն ամբողջ մրցատարածության ընթացքում երկրորդ տեղի համար պայքարել է ավստրալիացիների հետ։ Եզրափակչում Սինկովիչը խաղընկերների հետ 0,44 վ-ով առաջ է անցել Ավստրալիայի հավաքականից և դարձել խաղերի արծաթե մեդալակիր ։ Երկու ամիս անց Սինկովիչ եղբայրները զույգով դարձել են Եվրոպայի չեմպիոններ։
2013 թվականի աշխարհի առաջնությունում Սինկովիչը չորս զույգերի կազմում երկրորդ անգամ նվաճել է ոսկե մեդալ։ 2014 թվականին աշխարհի առաջնությունում Վալենտն ու Մարտինն առաջին անգամ հանդես են եկել զույգով աշխարհի առաջնություններում։ Մրցումների արդյունքում խորվաթ թիավարները մեծ առավելությամբ հաղթել են եզրափակչում։ 2015 թվականի աշխարհի առաջնությունում Սինկովիչ եղբայրները պաշտպանել են կրկնակի չեմպիոնական տիտղոսը՝ դառնալով աշխարհի քառակի չեմպիոն։
2016 թվականի Օլիմպիական խաղերում Սինկովիչը (զույգով) նվաճել է ոսկե մեդալ  ։ 2020 թվականի Տոկիոյի Օլիմպիական խաղերում նույնպես արժանացել է ոսկե մեդալի ։
Արտաքին հղումներ
Կատեգորիա:Խորվաթ թիավարներ Կատեգորիա:Օլիմպիական չեմպիոններ Կատեգորիա:2016 թվականի Ամառային օլիմպիական խաղերի չեմպիոններ Կատեգորիա:2020 թվականի Ամառային օլիմպիական խաղերի չեմպիոններ Կատեգորիա:2012 թվականի Ամառային օլիմպիական խաղերի արծաթե մեդալակիրներ Կատեգորիա:Բնօրինակում անաղբյուր հոդվածներ
Իվան Լենդլ
Իվան Լենդլ (չեխ. և անգլ.՝ Ivan Lendl, ), չեխ թենիսիստ, պրոֆեսիոնալ թենիսի աշխարհի չեմպիոն։
Ծնվել է Չեխոսլովակիայի Օստրավա քաղաքում, թենիսիստների ընտանիքում։ Մայրը՝ Օլգան համարվում էր Չեխոսլովակիայի թիվ 2 կին թենիսիստը։ Թենիսի ասպարեզում Իվան Լենդլն սկսեց հանդես գալ Չեխոսլովակիայի դրոշի տակ, մինչ 1981 թ., երբ նա տեղափոխվեց ԱՄՆ և հետագայում ձեռք բերեց այդ երկրի քաղաքացիությունը (1992)։
1994-ին Լենդլն ավարտեց իր թենիսային կարիերան։ Այժմ բնակվում է Քոնեքթիքութի Գոշեն քաղաքում, նվիրվել է գոլֆին։
Ծանոթագրություններ
Կատեգորիա:Չեխ թենիսիստներ Կատեգորիա:1960 ծնունդներ Կատեգորիա:Օստրավա քաղաքում ծնվածներ Կատեգորիա:Պոլիգլոտներ
Շինել (պատմվածք)
Շինել (Шинель), Նիկոլայ Գոգոլի պետերբուրգյան վիպակներից, լույս է տեսել Գոգոլի ստեղծագործությունների ժողովածուի երրորդ հատորում, որը տվագրվել է 1842 թվականին և վաճառքի է դուրս եկել 1843 թվականի հունվարի վերջին տասնօրյակում։ Ռուս գրականության պատմության մեջ է մտել՝ որպես «անձի սոցիալական հավասարության և անօտարելի իրավունքների մանիֆեստ»։
Սյուժե
Հեղինակը պատմում է այսպես կոչված «փոքր մարդու» կյանքի մասին։ Պատմվածքի գլխավոր հերոսը Ակակի Ակակևիչ Բաշմաչկինն է՝ Պետերբուրգի աղքատ մի տիտուլյար խորհրդական։ Նա խանդավառությամբ կատարում էր իր պարտականությունները, շատ էր սիրում արտագրություններ անել, սակայն ընդհանուր առմամբ նրա դերը դեպարտամենտում չափազանց քիչ էր։ Ինչի պատճառով նրան հաճախ ծաղրում էին երիտասարդ չինովնիկները։ Նրա աշխատավարձը տարվա ընթացքում կազմում էր 400 ռուբլի։ Երբ կատակներն ու ծաղրը հնարավոր չէր տանել, Բաշմաչկինն ասում է, «Թողե՛ք ինձ, ինչո՞ւ եք ինձ նեղացնում»։
Մի անգամ Ակակի Ակակևիչը նկատում է, որ հնացել է իր շինելը, ուսերի ու մեջքի հատվածը պատառոտված է։ Գնում է դերձակ Պետրովիչի մոտ, որպեսզի վերջինս նորոգի այն, սակայն նա հրաժարվում է` ասելով, որ պետք է կարել նորը։ Ակակի Ակակևիչը, իմանալով նոր շինելի գինը, որոշում է Պետրովիչին այցելել գինովցած ժամանակ։ Նույնիսկ այդ պահին Պետրովիչը ասում է, որ պետք է կարել նորը։ Ակակի Ակակևիչը սկսում է մտածել, թե որտեղից կարելի է գտնել 80 ռուբլի։ Նա սկսում է տնտեսել իր ծախսերը։ Երեկոյան դադարում է թեյ խմել, փորձում էր քայլել ոտքերի ծայրերի վրա, որպեսզի կոշիկները չմաշվեն։ Հագուստը հազվադեպ է հանձնում լվացքատուն, մոմերը խնայում է, իսկ տանը հագնում է միայն խալաթ, որպեսզի հագուստը չմաշվի։
Օրերն անցնում են, և նոր շինել ձեռք բերելու միտքն ավելի է մտահոգում նրան։ Ամեն ամիս այցելում է Պետրովիչին՝ իր նոր շինելի մասին խոսելու։ Տոնի առթիվ ստացած վարձատրությունը սպասվածից շատ է լինում, և Ակակին Պետրովիչի հետ որոշում է այցելել վաճառականներին։ Եվ ահա մի ցուրտ առավոտ Ակակի Ակակևիչը նոր շինելով մտնում է դեպարտամենտ։ Այս իրադարձությունը մեծ իրարանցում է առաջացնում, և աշխատակիցները պահանջում են նշել այն։ Միայն աշխատակիցներից մեկի ծննդյան առիթով կազմակերպված երեկույթն է փրկում Ակակի Ակակևիչին։ Երեկոյան նա գնում է այդ ծննդյան արարողությանը։ Հիանալի տրամադրություն ուներ Ակակի Ակակևիչը։ Կեսգիշերին, երբ նա տուն էր վերադառնում, նրան մոտենում են անծանոթ մարդիկ` ասելով, որ շինելը իրենցն է, և հանում են նրա ուսերից ու տանում։
Տանտիրուհին խորհուրդ է տալիս նրան դիմել համապատասխան մարմիններին։ Հաջորդ օրը Ակակի Ակակևիչը գնում է մասնավոր պրիստավի մոտ, սակայն ապարդյուն։ Նա դեպերտամենտ է մտնում իր հին շինելով, շատերն սկսում են նրան խղճալ, և չինովնիկները խորհուրդ են տալիս դիմել «նշանակալի անձանց»։ Այդ նշանակալի անձը բղավում է նրա վրա, Ակակին, ամեն ինչ մոռանալով դուրս է գալիս փողոց։ Պետերբուրգում այդ ժամանակ ցրտաշունչ ձմեռ էր, իսկ նրա հագին իր հին շինելն էր։ Վերադառնալով տուն` նա պառկում է անկողնում, սկսում է զառանցել և մի քանի օր անց մահանում է։ Այդ ժամանակից ի վեր Կալինկինա կամրջի մոտ սկսում է հայտնվել ուրվական «չինովնիկի տեսքով», ով հափշտակում էր անցորդներից իրենց մուշտակները, շինելները, վերարկուները։ Ինչ-որ մեկը նրանց մեջ նկատում է Ակակի Ակակևիչին։ Ոչ մի կերպ հնարավոր չէր հանգստացնել ննջեցյալին։ Այդ ժամանակ մի նշանակալի անձ, ով վերադառնում էր ընկերական խնջույքից, ճանապարհին հանկարծ զգում է, որ մեկը բռնել է օձիքից, սարսափով հանում է իր վրայից շինելը և վերադառնում տուն։
Այս ամենից հետո ննջեցյալ չինովնիկը անհետանում է և այլևս չի վերադառնում։
Ստեղծման պատմություն
Ըստ Պավել Անենկովի հիշողությունների, սյուժեն ծնվել է գրասենյակային անեկդոտից, մի աղքատ չինովնիկի մասին, ով կորցրել էր իր զենքը, որը գնելու համար նա երկար ժամանակ գումար էր տնտեսել ։ Շինել գողացող չինովնիկի մասին պատմվածքի վրա Գոգոլը աշխատել է դեռ 1839 թվականին։ Առաջին խմբագրության հատվածի վրա, որը ավելի շատ հումորային էր քան վերջնական տարբերակը, այն Մարիենբադեյում ներկայացվել է Միխայիլ Պոգոդինին այդ նույն տարվա հուլիս-օգոստոս ամիսներին։ Պոգոդինյան ձեռագիրը Գոգոլի ուղղումներով պահվում է Ռուսաստանի պետական գրադարանում։
Միաժամանակ նա աշխատում էր նաև Իտալիայի մասին տեքստի վրա։ Երկրորդ խմբագրության ժամանակ գլխավոր հերոսը ստացավ Ակակի Ակակևիչ Տիշկևիչ անունը, որը շուտով փոխվեց Բաշմաչկինի։ Երրորդ խմբագրության ժամանակ հումորայինը վերածվեց սենտիմենտալ և պաթետիկ ինտոնացիայի։
Քանի որ ձեռագրի մաքուր տարբերակը չի պահպանվել, գրականագետները դժվար են որոշում, արդյոք պատմվածքը հրապարակման ժամանակ ենթարկվել է վերաքննության գրաքննադատների կողմից։ Ըստ Նիկոլայ Պրոկոպովիչի, գրաքննադատ Ալեքսանդր Նիկիտենկոն թեև էական ոչինչ չի նկատել, բայց ջնջել է շատ հետաքրքիր վայրեր ։
Արտաքին հղումներ
Կատեգորիա:Նիկոլայ Գոգոլի պատմվածքներ Կատեգորիա:1841 պատմվածքներ
Գվինևրա
Գվինևրա ( Gwenhwyfar ; Gwenivar), հաճախ գրվում է նաև Գվենևեր, արթուրյան լեգենդներում Արթուր արքայի կինն ու թագուհին։ Ներկայացվել է ինչպես ստոր ու պատեհապաշտ դավաճան, այնպես էլ որպես ազնիվ ու առաքինի տիկին։ Առաջին անգամ նրա մասին նշվել է 12-րդ դարում Ջեոֆրի Մոնմաուտցու կողմից գրված «Բրիտանիայի թագավորների պատմություն» աշխատության մեջ, սակայն շարունակում է լեգենդի ժամանակակից մեկնաբանություններում հանրահայտ կերպար լինել։
Ուշ միջնադարյան ասպետական վեպերում սյուժետային հիմնական գծերից մեկը Գվինևրա թագուհու սիրային կապն է իր ամուսնու գլխավոր ասպետ ու ընկեր Լանսելոթի հետ, որն անուղղակիորեն հանգեցնում է Արթուրի ու շատ ուրիշների մահվանն ու թագավորության կործանմանը։ Այս պատմությունն առաջին անգամ հիշատակվել է Կրետյեն դե Տրուացու «Լանսելոթ՝ սայլի ասպետը» աշխատության մեջ ու դարձել 13-րդ դարի լանսելոթ-գրեյլյան արձակի հիմնական թեման ու Թոմաս Մելորիի « Արթուրի մահը » վեպի սյուժեի մի մասը։
Անուն
Գվենվիֆար անվան սկզբնական ուելսական տարբերակը կարելի է թարգմանել որպես «Սպիտակ կախարդուհի» կամ «Սպիտակ փերի/ուրվական»   ։
Ոմանք ենթադրել են, որ անունը կարող է ծագած լինել Gwenhwy-fawr, այսինքն «Գվենվի Մեծ» բառակապակցությունից ի տարբերություն իր քրոջ՝ Գվենվիախի անվան, որը նշանակում է «Գվենվի Անկարևոր» ։
Ջեոֆրի Մոնմաուտցին լատիներենով անունը ներկայացրել է որպես Գանհումարա, ուելսեցի պատմաբան Ջերալդ Ուելսեցին նրան անվանել է Ուենուերեյա, իսկ 15-րդ դարի միջին կոռներեն Bewnans Ke պիեսի մեջ նրան անվանում են Գվինևեր։ Թոմաս Մելորին թագուհուն անվանել է Գվենիվերե, որի ժամանակակից անգլերեն տարբերակը Ջենիֆերն է ։
Ծագում և ընտանիք
Ուելսական պատմություններից մեկում Արթուր արքան ամուսնանում է երեք Գվենիֆարների հետ։ Առաջինը գվենթցի Քիվիրդի դուստրն էր, երկրորդը՝ Գրեյդավլցի Գվիթիրի դուստրը, իսկ երրորդը՝ Գոգֆրան Գավրի («Հսկայի») դուստրը։ Ուելսական մեկ այլ պատմության մեջ հիշատակվում է միայն Գոգֆրան Գավրի դուստրը։
Ընտանիքի մյուս անդամները նույնպես անորոշ են։ Լանսելոթ-գրեյլյան արձակում նշվում է խորթ քրոջ ու եղբոր մասին, բայց նրանից ոչ մեկը որևէ այլ տեղ չի հիշատակվում։ Ավելի ուշ շրջանի գրականության մեջ որպես թագուհու հայր նշվում է Լեոդեգրանսը։ Թագուհու մոր մասին հիշատակումները բացակայում են, սակայն երբեմն նշվում է, որ նա մահացել է, ինչպես օրինակ միջին ֆրանսերեն «Արթուրի արկածները» ռոմանսում, որտեղ Ինգլվուդ անտառում մոր տեսիլքը հայտնվում է Գվինևրային ու Գավեյնին։ Որոշ գործերում նշվում են նաև զարմիկներ։
Պատկերումներ
Գվինևրայի մասին ամենավաղ հիշատակումը հանդիպում է մոտավորապես 1136 թվականին գրված Ջեոֆրեյի Historia-ում։ Այնտեղ ասվում է, որ Բրիտանիայի ամենահայտնի գեղեցկուհի Գվինևրան մորական կողմից ծագում էր հռոմեական ազնվական ընտանիքից և դաստիարակվել է Կորնուոլի դուքս Կադո ապ Գարենի մոտ ։ Արթուրը նրան թողնում է իր զարմիկ Մորդրեդի խնամքին ու ինքը մեկնում Եվրոպա՝ պատերազմելու հռոմեացի աառջնորդ Լուցիուս Տիբերիուսի դեմ։ Ամուսնու բացակայությամբ Գվինևրան գայթակղվում է Մորդրեդով և ամուսնանում նրա հետ, իսկ վերջինս իրեն թագավոր է հռչակում և գրավում Արթուրի գահը, որից հետո Արթուրը վերադառնում է Բրիտանիա և կռվում Մորդրեդի հետ ճակատագրական Կամլանի ճակատամարտում ։
Հետագա շրջանի հեղինակներն օգտագործում են նրա լավ և վատ հատկանիշներն ավելի խոր կերպար ստեղծելու համար, որը մեծ դեր է խաղում պատմությունների մեջ։ Նրան գովերգում են իր խելքի, ընկերասիրության ու ազնվազարմության համար, մինչդեռ մյուս կողմից Գվինևրան ներկայացվում է որպես ոխակալ շնացող ու գայթակղող կին, որը դավեր նյութելով սպանում է այն տիտղոսակիր հերոսին, ում չի կարողանում գայթակղել։ Նա կուրանալով պատժվում է վերջինիս գաղտնի սիրո՝ Էվըլոն կղզու հեքիաթային արքայադուստր լեդի Տրիամորի կողմից (որին ոմանք նույնացնում են Մորգանա փերիի հետ )։ Լատիներեն վեպում Գվինևրային՝ որպես Գվենդոլենա թագուհու, վերագրվում են մարգարեական հատկություններ։